
Πρόσληψη ογδόντα τριών (83) Σχολικών  Καθαριστών-  Καθαριστριών στον Δήμο Κιλκίς για το διδακτικό έτος 2026-2027 
Την πλήρωση ογδόντα τριών (83) θέσεων με σχέση εργασίας ιδιωτικού δικαίου ορισμένου χρόνου σε υπηρεσίες καθαρισμού των σχολικών μονάδων του κατά το διδακτικό έτος 2026 – 2027 ανακοινώνει ο Δήμος Κιλκίς.  
Από τις προκηρυσσόμενες θέσεις οι τριάντα οκτώ (38) είναι μερικής απασχόλησης 5,5 ωρών, οι τριάντα τέσσερις (34) 3,5 ωρών και οι υπόλοιπες έντεκα (11) είναι 3 ωρών.
Οι ενδιαφερόμενοι -ες καλούνται να συμπληρώσουν μόνο την συνημμένη αίτηση με αριθμό
ανακοίνωσης 14766/25-6-2026 και να την υποβάλουν ηλεκτρονικά στην ακόλουθη διεύθυνση: ka.sxol@dhmoskilkis.gr. από τη Δευτέρα 29 Ιουνίου έως και την Παρασκευή 10 Ιουλίου.  
Μαζί με την αίτηση κατατίθενται υποχρεωτικά τα απαιτούμενα δικαιολογητικά για την απόδειξη των προσόντων, των λοιπών ιδιοτήτων τους και της εμπειρίας. Διόρθωση ή συμπλήρωση των αιτήσεων καθώς και αντικατάσταση ή κατάθεση επιπλέον δικαιολογητικών,επιτρέπεται μόνο μέχρι τη λήξη της προθεσμίας υποβολής των αιτήσεων συμμετοχής στη διαδικασία επιλογής. 
Η αίτηση συμμετοχής, που θα υποβληθεί ηλεκτρονικά, πρέπει απαραιτήτως να εμφανίζεται  υπογεγραμμένη με φυσική υπογραφή. Ανυπόγραφες αιτήσεις δεν θα γίνονται δεκτές.
Αναλυτικές οδηγίες για την συμπλήρωση και υποβολή των αιτήσεων βρίσκονται στον διαδικτυακό τόπο του Δήμου Κιλκίς (www.e-kilkis.gr ( Επικαιρότητα > Τελευταία Νέα - Ανακοινώσεις > Προκηρύξεις – Διακηρύξεις).
Ολόκληρη η ανακοίνωση έχει αναρτηθεί στον χώρο της Διεύθυνσης Διοικητικών Υπηρεσιών, στον πίνακα ανακοινώσεων του Δημοτικού Καταστήματος Κιλκίς καθώς και στον διαδικτυακό τόπο www.e-kilkis.gr

